CELEX: 32011R0053
Language: fi
Date: 2011-01-21 00:00:00
Title: Komission asetus (EU) N:o 53/2011, annettu 21 päivänä tammikuuta 2011 , neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta annetun asetuksen (EY) N:o 606/2009 muuttamisesta

22.1.2011   
            
            
               FI
            
            
               Euroopan unionin virallinen lehti
            
            
               L 19/1
            
         KOMISSION ASETUS (EU) N:o 53/2011,
   annettu 21 päivänä tammikuuta 2011,
   neuvoston asetuksen (EY) N:o 479/2008 yksityiskohtaisista soveltamissäännöistä rypäletuoteluokkien sekä viininvalmistusmenetelmien ja niiden rajoitusten osalta annetun asetuksen (EY) N:o 606/2009 muuttamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 121 artiklan kolmannen ja neljännen kohdan,
   sekä katsoo seuraavaa:
   
               (1)
            
            
               Komission asetuksen (EY) N:o 606/2009 (2) 3 artiklan mukaan sallitut viininvalmistusmenetelmät esitetään kyseisen asetuksen liitteessä I. Kansainvälinen viinijärjestö (OIV) on hyväksynyt uusia viininvalmistusmenetelmiä. Kyseiset uudet viininvalmistusmenetelmät olisi sallittava unionissa OIV:n määrittelemin käyttöedellytyksin, jotta tällä alalla noudatettaisiin kansainvälisiä standardeja ja jotta unionin tuottajilla olisi samat uudet mahdollisuudet kuin kolmansien maiden tuottajilla.
            
         
               (2)
            
            
               Asetuksessa (EY) N:o 606/2009 sallitaan pektiiniä hajottavien entsyymien ja beetaglukanaasientsyymivalmisteiden käyttö kirkastamisessa. Kyseisiä entsyymejä ja muita entsyymivalmisteita käytetään myös maseroinnissa, kirkastamisessa, stabiloinnissa, suodatuksessa sekä rypäleen puristemehussa ja viinissä esiintyvien rypäleen aromiaineiden esiaineiden vapauttamisessa. OIV on hyväksynyt kyseiset viininvalmistusmenetelmät, ja ne olisi sallittava OIV:n määrittämin käyttöedellytyksin.
            
         
               (3)
            
            
               Suojattuihin alkuperänimityksiin ”Malta” ja ”Gozo” oikeutettujen viinien sokeripitoisuus on suurempi kuin 45 g/l, ja niitä tuotetaan vähäisiä määriä. Lisäksi eräiden suojatuilla maantieteellisillä merkinnöillä varustettujen ranskalaisten valkoviinien kokonaisalkoholipitoisuus voi olla suurempi kuin 15 tilavuusprosenttia ja sokeripitoisuus suurempi kuin 45 g/l. Asianomaiset jäsenvaltiot eli Malta ja Ranska ovat pyytäneet kyseisten viinien säilyvyyden turvaamiseksi lupaa poiketa asetuksen (EY) N:o 606/2009 liitteessä I B vahvistetusta rikkidioksidin enimmäispitoisuusrajasta. Kyseiset viinit olisi mainittava luettelossa viineistä, joiden rikkidioksidin enimmäispitoisuusraja on 300 milligrammaa litraa kohti.
            
         
               (4)
            
            
               Perinteiseen merkintään ”Késői szüretelésű bor” oikeutettujen viinien sokeripitoisuus on hyvin korkea, ja niitä tuotetaan vähäisiä määriä. Unkari on pyytänyt kyseisten viinien säilyvyyden turvaamiseksi lupaa poiketa rikkidioksidin enimmäispitoisuusrajasta. Kyseisille viineille olisi sallittava rikkidioksidipitoisuuden ensimmäispitoisuusrajaksi 350 milligrammaa litraa kohti.
            
         
               (5)
            
            
               Suojattuun alkuperänimitykseen ”Douro”, jota seuraa maininta ”colheita tardia”, oikeutetuilla viineillä on lupa poiketa rikkidioksidin enimmäispitoisuusrajasta. Suojattuun maantieteelliseen merkintään ”Duriense” oikeutetuilla viineillä on samat ominaisuudet kuin mainituilla viineillä. Portugali on tällä perusteella pyytänyt lupaa poiketa rikkidioksidin enimmäispitoisuusrajasta. Kyseisille viineille olisi sallittava rikkidioksidipitoisuuden ensimmäispitoisuusrajaksi 400 milligrammaa litraa kohti.
            
         
               (6)
            
            
               Viiniköynnöslajikkeiden nimien selkeyttämiseksi ne olisi ilmoitettava niiden maiden eri kielillä, joissa niitä käytetään.
            
         
               (7)
            
            
               Eräitä väkeviä viinejä koskevat säännökset ovat erilaiset kuin asianomaisten viinien eritelmissä. Kyseiset säännökset olisi muutettava asianomaisten eritelmien mukaisiksi.
            
         
               (8)
            
            
               Sen vuoksi asetusta (EY) N:o 606/2009 olisi muutettava.
            
         
               (9)
            
            
               Viinin valmistus viinivuonna 2010 korjatuista rypäleistä on jo alkanut. Jotta viinintuottajien välistä kilpailua ei vääristettäisi, uudet viininvalmistusmenetelmät olisi sallittava kaikille tuottajille viinivuoden 2010 alusta. Tätä asetusta olisi sovellettava takautuvasti viinivuoden alkamispäivästä eli 1 päivästä elokuuta 2010.
            
         
               (10)
            
            
               Tässä asetuksessa säädetyt toimenpiteet ovat asetuksen (EY) N:o 1234/2007 195 artiklan 3 kohdassa säädetyn sääntelykomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetus (EY) N:o 606/2009 seuraavasti:
   
               a)
            
            
               Muutetaan liite I A tämän asetuksen liitteen I mukaisesti.
            
         
               b)
            
            
               Muutetaan liite I B tämän asetuksen liitteen II mukaisesti.
            
         
               c)
            
            
               Muutetaan liite II tämän asetuksen liitteen III mukaisesti.
            
         
               d)
            
            
               Muutetaan liite III tämän asetuksen liitteen IV mukaisesti.
            
         2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 1 päivästä elokuuta 2010.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä tammikuuta 2011.
      
         
            Komission puolesta
         
         José Manuel BARROSO
         
            Puheenjohtaja
         
      
   
   
      (1)  EUVL L 299, 16.11.2007, s. 1.
   
      (2)  EUVL L 193, 24.7.2009, s. 1.
   
      LIITE I
      Muutetaan asetuksen (EY) N:o 606/2009 liite I A seuraavasti:
      
                  1)
               
               
                  Muutetaan taulukko seuraavasti:
                  
                              a)
                           
                           
                              Korvataan rivi 10 seuraavasti:
                              
                                          ”10
                                       
                                       
                                          kirkastaminen yhdellä tai usealla seuraavista viininvalmistuskäyttöön tarkoitetuista aineista:
                                          
                                                      —
                                                   
                                                   
                                                      elintarvikegelatiini
                                                   
                                                
                                                      —
                                                   
                                                   
                                                      vehnästä tai herneestä saatavat kasviperäiset valkuaisaineet
                                                   
                                                
                                                      —
                                                   
                                                   
                                                      kalaliima
                                                   
                                                
                                                      —
                                                   
                                                   
                                                      kaseiini ja kaliumkaseinaatit
                                                   
                                                
                                                      —
                                                   
                                                   
                                                      muna-albumiini
                                                   
                                                
                                                      —
                                                   
                                                   
                                                      bentoniitti
                                                   
                                                
                                                      —
                                                   
                                                   
                                                      piidioksidi geelimäisessä tai kolloidisen liuoksen muodossa
                                                   
                                                
                                                      —
                                                   
                                                   
                                                      kaoliini
                                                   
                                                
                                                      —
                                                   
                                                   
                                                      tanniini
                                                   
                                                
                                                      —
                                                   
                                                   
                                                      sieniperäinen kitosaani
                                                   
                                                
                                                      —
                                                   
                                                   
                                                      sieniperäinen kitiiniglukaani
                                                   
                                                
                                       
                                           
                                       
                                       
                                          Kitosaanin käyttöraja viinien käsittelyssä enintään 100 g/hl.
                                          Kitiiniglukaanin käyttöraja viinien käsittelyssä enintään 100 g/hl.”
                                       
                                    
                        
                              b)
                           
                           
                              Lisätään uudet rivit seuraavasti:
                              
                                          ”44
                                       
                                       
                                          käsittely sieniperäisellä kitosaanilla
                                       
                                       
                                          Lisäyksessä 13 esitetyin edellytyksin.
                                       
                                       
                                           
                                       
                                    
                                          45
                                       
                                       
                                          käsittely sieniperäisellä kitiiniglukaanilla
                                       
                                       
                                          Lisäyksessä 13 esitetyin edellytyksin.
                                       
                                       
                                           
                                       
                                    
                                          46
                                       
                                       
                                          happamuuden lisääminen kalvoelektrodialyysillä
                                       
                                       
                                          Edellytykset ja raja-arvot esitetään asetuksen (EY) N:o 1234/2007 liitteessä XV a olevassa C ja D kohdassa sekä tämän asetuksen 11 ja 13 artiklassa.
                                          Lisäyksessä 14 esitetyin edellytyksin.
                                       
                                       
                                           
                                       
                                    
                                          47
                                       
                                       
                                          Viininvalmistuksessa käytettävien entsyymivalmisteiden käyttö maseroinnissa, kirkastamisessa, stabiloinnissa, suodatuksessa sekä puristemehussa ja viinissä esiintyvien rypäleen aromiaineiden esiaineiden vapauttamisessa.
                                       
                                       
                                          Rajoittamatta tämän asetuksen 9 artiklan 2 kohdan säännöksien soveltamista entsyymivalmisteiden ja niiden entsyymiaktiivisuuden (esim. pektiinilyaasi, pektiinimetyyliesteraasi, polygalakturonaasi, hemisellulaasi, sellulaasi, beetaglukanaasi ja glykosidaasi) on oltava OIV:n Codex œnologique internationalissa julkaistujen puhtaus- ja tunnistevaatimusten mukaisia.”
                                       
                                       
                                           
                                       
                                    
                        
            
                  2)
               
               
                  Poistetaan lisäys 1.
               
            
                  3)
               
               
                  Lisätään lisäykset 13 ja 14 seuraavasti:”
                     Lisäys 13
                     
                        Viinin käsittelyä sieniperäisellä kitosaanilla ja kitiiniglukaanilla koskevat vaatimukset
                     
                     Käyttöalueet:
                     
                                 a)
                              
                              
                                 Raskasmetallien, erityisesti raudan, lyijyn, kadmiumin ja kuparin, pitoisuuksien vähentäminen
                              
                           
                                 b)
                              
                              
                                 Valkocassen ja kuparicassen estäminen
                              
                           
                                 c)
                              
                              
                                 Mahdollisten kontaminanttien ja etenkin okratoksiini A:n vähentäminen
                              
                           
                                 d)
                              
                              
                                 Epätoivottujen mikro-organismien ja erityisesti Brettanomyces-suvun populaatioiden vähentäminen yksinomaan kitosaanikäsittelyllä
                              
                           Vaatimukset:
                     
                                 —
                              
                              
                                 Annostukset määritellään kokeilun perusteella. Käyttöannoksen on oltava enintään
                                 
                                             —
                                          
                                          
                                             100 g/hl a ja b alakohdassa tarkoitettujen käyttötapojen osalta,
                                          
                                       
                                             —
                                          
                                          
                                             500 g/hl c alakohdassa tarkoitetun käyttötavan osalta,
                                          
                                       
                                             —
                                          
                                          
                                             10 g/hl d alakohdassa tarkoitetun käyttötavan osalta.
                                          
                                       
                           
                                 —
                              
                              
                                 Sakat on poistettava fysikaalisten menetelmien avulla.
                              
                           
                  
                     Lisäys 14
                     
                        Kalvoelektrodialyysillä tehtävää happamuuden lisäämistä koskevat vaatimukset
                     
                     
                                 —
                              
                              
                                 Kationikalvojen on oltava sellaisia, että ne päästävät läpi ainoastaan kationeja ja erityisesti K+-ioneja.
                              
                           
                                 —
                              
                              
                                 Bipolaaristen kalvojen on päästettävä läpi sekä anioneja että kationeja, joita esiintyy rypäleen puristemehussa ja viinissä.
                              
                           
                                 —
                              
                              
                                 Käsittelyn toteuttamisesta vastaa enologi tai pätevä teknikko.
                              
                           
                                 —
                              
                              
                                 Käytettävien kalvojen on oltava asetuksen (EY) N:o 1935/2004 sekä direktiivin 2002/72/EY säännösten ja sen soveltamiseksi annettujen kansallisten säännösten mukaiset. Niiden on oltava OIV:n julkaiseman Codex œnologique internationalin monografian ’Membranes d’électrodialyse’ vaatimusten mukaisia.
                              
                           ”
            
   
      LIITE II
      Muutetaan asetuksen (EY) N:o 606/2009 liitteessä I B olevan A osan 2 kohta seuraavasti:
      
                  1)
               
               
                  Muutetaan c alakohta seuraavasti:
                  
                              a)
                           
                           
                              lisätään kolmanteentoista luetelmakohtaan seuraavat luetelmakohdat:
                              
                                          ”—
                                       
                                       
                                          Vin de pays de l'Agenais,
                                       
                                    
                                          —
                                       
                                       
                                          Vin de pays des terroirs landais,
                                       
                                    
                                          —
                                       
                                       
                                          Vin de pays des Landes,
                                       
                                    
                                          —
                                       
                                       
                                          Vin de pays d'Allobrogie,
                                       
                                    
                                          —
                                       
                                       
                                          Vin de pays du Var;”
                                       
                                    
                        
                              b)
                           
                           
                              lisätään luetelmakohta seuraavasti:
                              
                                          ”—
                                       
                                       
                                          Maltasta peräisin olevat viinit, joiden kokonaisalkoholipitoisuus on vähintään 13,5 tilavuusprosenttia ja sokeripitoisuus vähintään 45 g/l ja joilla on oikeus suojattuihin alkuperänimityksiin ”Malta” ja ”Gozo”.”
                                       
                                    
                        
            
                  2)
               
               
                  Lisätään d alakohtaan luetelmakohta seuraavasti:
                  
                              ”—
                           
                           
                              viinit, joilla on oikeus perinteiseen merkintään ”Késői szüretelésű bor”.”
                           
                        
            
                  3)
               
               
                  Korvataan e alakohdan yhdeksäs luetelmakohta seuraavasti:
                  
                              ”—
                           
                           
                              valkoviinit, joilla on oikeus suojattuun alkuperänimitykseen ”Douro”, jota seuraa maininta ”colheita tardia”, tai suojattuun maantieteelliseen merkintään ”Duriense”;”
                           
                        
            
   
      LIITE III
      Lisätään asetuksen (EY) N:o 606/2009 liitteessä II olevaan lisäykseen 1 seuraavat viiniköynnöslajikkeet asianmukaisessa aakkosjärjestyksessä:
      
         ” ”Albariño”, ”Macabeo B”, ”Toutes les Malvasías” ja ”Tous les Moscateles”.”
      
   
   
      LIITE IV
      Muutetaan asetuksen (EY) N:o 606/2009 liite III seuraavasti:
      
                  a)
               
               
                  Korvataan A osan 4 kohdan a alakohdan toinen luetelmakohta seuraavasti:
                  
                              ”—
                           
                           
                              espanjalaisen viinin, jota kuvataan perinteisellä maininnalla ’vino generoso de licor’, osalta tiivistetty rypäleen puristemehu, puhdistettu tiivistetty rypäleen puristemehu tai kuivuneista viinirypäleistä valmistettu rypäleen puristemehu, johon on lisätty viinistä tislattua neutraalia alkoholia käymisen estämiseksi, jos kyseisen viinin alkoholipitoisuuden lisäys tilavuusprosentteina on enintään 8 tilavuusprosenttia,”
                           
                        
            
                  b)
               
               
                  Muutetaan B osa seuraavasti:
                  
                              i)
                           
                           
                              Korvataan 3 kohdan toinen kohta seuraavasti:
                              ”Suojatulla alkuperänimityksellä Málaga tai Jerez-Xérés-Sherry varustettujen väkevien viinien osalta Pedro Ximénez -viiniköynnöslajikkeesta saaduista kuivuneista viinirypäleistä valmistettu rypäleen puristemehu, johon on lisätty viinistä tislattua neutraalia alkoholia käymisen estämiseksi, voi kuitenkin olla peräisin Montilla-Morilesin alueelta.”
                           
                        
                              ii)
                           
                           
                              Korvataan 10 alakohdan ensimmäinen luetelmakohta seuraavasti:
                              
                                          ”—
                                       
                                       
                                          saadaan 8 kohdassa tarkoitetusta ’vino generososta’ tai hiivaketon alla olevasta tällaisen ’vino generoson’ valmistukseen soveltuvasta viinistä, johon on lisätty joko rypäleen puristemehua, johon on lisätty neutraalia alkoholia käymisen estämiseksi, tai tiivistettyä rypäleen puristemehua tai ’vino dulce natural’ -viiniä,”
                                       
                                    
                        
            
                  c)
               
               
                  Muutetaan lisäys 1 seuraavasti:
                  
                              i)
                           
                           
                              Lisätään A kohdassa Espanjaa koskevaan luetteloon seuraavat rivit asianmukaisessa aakkosjärjestyksessä:
                              
                                          ”Condado de Huelva
                                       
                                       
                                          Pedro Ximénez
                                          Moscatel
                                          Mistela
                                       
                                    
                                          Empordà
                                       
                                       
                                          Mistela
                                          Moscatel”
                                       
                                    
                        
                              ii)
                           
                           
                              Lisätään B kohdan 5 alakohdassa Espanjaa koskevaan luetteloon seuraava rivi asianmukaisessa aakkosjärjestyksessä:
                              
                                          ”Empordà
                                       
                                       
                                          Garnacha/Garnatxa”
                                       
                                    
                        
            
                  d)
               
               
                  Muutetaan lisäys 2 seuraavasti:
                  
                              i)
                           
                           
                              Poistetaan A kohdan 2 alakohdassa Italiaa koskevasta luettelosta suojattu alkuperänimitys ”Trentino”.
                           
                        
                              ii)
                           
                           
                              Lisätään 3 kohtaan luettelo seuraavasti:
                              ”ITALIA
                              
                              Trentino”
                           
                        
            
                  e)
               
               
                  Lisätään lisäykseen 3 seuraavat viiniköynnöslajikkeet:
                  ”Moscateles – Garnacha”.